הוועדה לענייני ביקורת המדינה, כנסת 17, פרוטוקול מספר 68, 2007-02-27 11:00

זבולון אורלב: איך אתה יודע שיש פה קבר?

יצחק ארמוזה: לפי הסימנים שיש לנו.

יצחק ארמוזה: יש כאן מסגרת של בטון.

זבולון אורלב: מה תפקידך?

יצחק ארמוזה: אני מנכ"ל חברת קדישא ספרדית בירושלים.

יצחק ארמוזה: יצחק ארמוזה.

יצחק ארמוזה: אנחנו נפגשנו הרבה.

יצחק ארמוזה: בעבר הרישום היה של קבלן מצבות שהיה רושם פלוני נקבר מימין או מראשותיו או לרגליו.

יצחק ארמוזה: ברגע שלא היה רישום, היה לו פנקס קטן ובו הוא היה רושם את זה.

יצחק ארמוזה: ברגע שזה נהרס לא ידענו איך לאתר את המצבות.

יצחק ארמוזה: יש לנו תמונה של שמידל שכאן היה איזשהו מבנה בשנת 1948 אבל הפכו את המקום למגרש חנייה.

יצחק ארמוזה: הביאו טרקטורים לסלול את מגרש החניה.

יצחק ארמוזה: הגיע טרקטור לאור החיים והתהפך.

יצחק ארמוזה: הגיע טרקטור שני לחלץ אותו אבל גם הוא התהפך .

יצחק ארמוזה: מאז לא נגעו בזה שוב.

יצחק ארמוזה: יש תמונות שמראות את כל המקום הזה עם קברים ויש תמונה שמראה שהמקום היה ,מגרש חניה ענק.

יצחק ארמוזה: אנחנו התחלנו לשקם בכוחות עצמנו, כולל אור החיים, בסביבות 1,500 קברים, פעולה שלקחה לנו יותר מארבע שנים.

יצחק ארמוזה: הכול כאן נעשה בידיים.

יצחק ארמוזה: אני מציע שנראה את אור החיים ואחר כך נחזור לכאן.

זבולון אורלב: הקבר של אור החיים נשמר?

יצחק ארמוזה: נשמר כמו שהוא.

זבולון אורלב: גם כאן, במקום בו אנחנו הולכים,היו קברים?

יצחק ארמוזה: כן.

יצחק ארמוזה: כאן היו קברים.

יצחק ארמוזה: כאן היה מגרש חנייה.

יצחק ארמוזה: עכשיו אני במשא ומתן עם שמידל יחד עם הרב הראשי כדי לבנות כאן שביל תלוי שאפשר ללכת עליו בהילולה של אור החיים מאחר שבאים לכאן אלפים אנשים ועומדים על הקברים.

זבולון אורלב: כאן אין לך זיהוי.

יצחק ארמוזה: בחלק מהמצבות יש זיהוי.

יצחק ארמוזה: כל הערמות האלה היו מכוסות באבנים אבל האבנים האלה נפלו.

יצחק ארמוזה: הוציאו אותם מכאן והעבירו אותם לשם עם ערמה של אדמה.

זבולון אורלב: פשוט לקחו את המצבות שהיו פה באזור הזה?

יצחק ארמוזה: הגיעו עם טרקטור ועשו מגרש חנייה.

יצחק ארמוזה: גילו אותן לאחרונה.

זבולון אורלב: מה שצריכים לעשות עכשיו זה להחזיר כל מצבה למקומה?

יצחק ארמוזה: לא.

יצחק ארמוזה: אין לנו את התיעוד ואת המקום המדויק שלהם.

יצחק ארמוזה: מה שאנחנו חושבים לעשות כאן זה לשקם קברים ולהקים קיר עם מצבות שיאמרו למי הקברים שייכים.

יצחק ארמוזה: אנחנו הגענו עד האזור ההוא ואם תראה פה זה אור החיים הקדוש עם אשתו והבת שלו.

יצחק ארמוזה: עמותת אלעד לקחה על עצמה בהתנדבות להביא קבלן לנקות את האבן עם לחץ מים ולחדש את האותיות.

זבולון אורלב: איפה?

יצחק ארמוזה: את כל האזורים האלה.

יצחק ארמוזה: זה אור החיים.

זבולון אורלב: איך המצבה של אור החיים לא נפגעה?

זבולון אורלב: המצבות האלה לא נפגעו.

יצחק ארמוזה: כן.

יצחק ארמוזה: ואני מנסה כמה שאפשר לשמור עליהן.

זבולון אורלב: זה של מי?

יצחק ארמוזה: זה של מנחם מנדל.

יצחק ארמוזה: זה אור החיים, אשתו ובתו.

יצחק ארמוזה: אנחנו מנסים לשמור שלא ידליקו נרות באזור האבל זה קשה מאוד.

יצחק ארמוזה: לצורך הדלקת נרות, הכנו מתקנים מיוחדים.

יצחק ארמוזה: כאן קבורה אשתו.

זבולון אורלב: איזה שנה זה?

יצחק ארמוזה: כאן קבור הרב אלבז.

יצחק ארמוזה: מישהו יכול לעשות חשבון?

יצחק ארמוזה: הוא השכינה.

יצחק ארמוזה: הוא המחבר של הספר חפץ.

יצחק ארמוזה: 217 שנה.

זבולון אורלב: גם זה לא נפגע?

זבולון אורלב: גם זה נשאר?

יצחק ארמוזה: חידשתי מסביב, אבל המצבה כמו שהיא.

זבולון אורלב: למה?

זבולון אורלב: בגלל שהערבים הבינו שיש פה קבר.

יצחק ארמוזה: הם לא הבינו.

יצחק ארמוזה: אני אומר לך שיש פה מעשייה.

יצחק ארמוזה: אומרים שהיה פה מגרש חנייה שבאו להרוס את המקום אבל כאשר הגיע הטרקטור הראשון הוא התהפך, וכאשר בא השני לחלץ אותו גם התהפך והנהג נהרג.

יצחק ארמוזה: מאז הם הפסיקו לבוא לכאן.

קריאה: לו אור החיים היה טמון באיזשהו מקום רחוק היה לו אוהל יפה ומכובד, היו טיסות לחוץ לארץ, היו משלמים עבור כרטיסי טיסה וכשהיו באים היה מקום מכובד עם שירותים ושביל עם פרחים.

קריאה: עוד מעט יהיו הצעות ויהיו סיכומים.

יצחק ארמוזה: את זה ביקשתי.

קריאה: ראשית כל אין פה שמירה.

קריאה: אין משטרה.

קריאה: אדוני מוכן לשמוע מה אני רוצה במקרו?

קריאה: אני רוצה שהמקום הזה יהיה כמו הר הרצל, לא פחות ולא יותר.

קריאה: אני רוצה שתהיה שמירה.

קריאה: מנחם בגין זכרונו לברכה קבור כאן.

קריאה: לדעתי המקום הזה צריך להיות כמו הר הרצל.

קריאה: צריך להיות סגור כאן כך שלא תהיה אפשרות לבוא מתי שרוצים.

קריאה: צריכה להיות פה עין אלקטרונית שתראה מי מחבל בקברים.

קריאה: צריכים להיות כאן שבילים.

קריאה: על החלקה הזאת יש חבלות.

קריאה: ודאי שיש כאן חבלות.

קריאה: כל הזמן יש כאן חבלות.

קריאה: בלילות מוצאים כאן סמים, מוצאים כאן פחיות של בירה וכל מיני דברים נוספים.

קריאה: אנשים שילמו הון תועפות על החלקות האלו.

קריאה: רק בשבוע שעבר הייתי כאן וסיפרה לי גברת אחת, ממש בכתה, שאימא שלי אספה אגורה לאגורה, שילמה הון תועפות כדי להיקבר כאן, אבל בסופו של דבר מוצאים כאן בקבוקים ופחיות, שלא לדבר על דברים אחרים של כלבים וסוסים.

קריאה: איזה דבר הוא זה שכל אחד יכול להיכנס מתי שהוא רוצה?

קריאה: אין כאן שירותים, אין כאן שביל, אין לכאן ניקיון, אין כאן מים.

קריאה: לא בונים ברזיות מים מאחר שהערבים מחבלים.

קריאה: הם לוקחים את המים או שהם שוברים את המצבות.

קריאה: אפשר לראות בתים שנבנו מהמצבות של הר הזיתים.

יצחק ארמוזה: זה משנת 1948 עד 1967.

יצחק ארמוזה: יותר מאוחר הייתה חבלה אבל היום זה פסק.

קריאה: יכולים לראות פה סוסים וכלבים.

קריאה: יש פה קדושי עליון שלו הם היו קבורים בכל מקום אחר, הם היו מקבלים את הכבוד המגיע להם.

קריאה: אנחנו לא ניתן בהר הזיתים את הכבוד?

קריאה: לנו שלא יהיה לנו כאן ביטחון?

קריאה: למה שאנחנו נפחד?

קריאה: הייתה צריכה להיערך קבורת אדמו"ר בית ישראל אבל המשטרה לא נתנה לבוא לכאן מאחר שלדבריה יש בעיות והתרעות.

קריאה: תאר לך, בית ישראל מגור, 100 אלף איש היו באים לכאן.

זבולון אורלב: איפה הבית ישראל?

קריאה: יותר למעלה.

קריאה: עכשיו כאשר מדליקים שמן, בלילות נכנסים וגונבים את הג'ריקן עם שמן.

קריאה: גונבים.

קריאה: אי אפשר להשאיר שום דבר.

יצחק ארמוזה: בכל זאת להילולה מגיעים אלפי של אנשים.

זבולון אורלב: מה הם עושים?

זבולון אורלב: הם עומדים על המצבות.

יצחק ארמוזה: בהתחלה לא היה שיטור והם היו עומדים.

יצחק ארמוזה: מאחר שראינו שזה המצב, הצענו לרב הראשי ולשמידל יושב ראש חברה קדישא לבנות כאן מרפסת תלויה עם עמודים בין הקברים, דומה למה שעשו בטבריה כאשר יש שביל שהולך עד הקיר.

יצחק ארמוזה: הוא הסכים לתת לי אישור לעשות זאת באופן זמני ביום ההילולה.

יצחק ארמוזה: היה צריך להשקיע 50-80 אלף שקלים רק ליום אחד ואחר כך לפרק את זה.

יצחק ארמוזה: היו גונבים את הברזלים.

יצחק ארמוזה: אנחנו צריכים למצוא הסדר קבוע.

יצחק ארמוזה: כאן אפשר לעשות רמפה עם עמודים.

זבולון אורלב: באים אלפים?

יצחק ארמוזה: אלפים.

יצחק ארמוזה: אני אראה לך תמונות ואתה לא תאמין.

יצחק ארמוזה: אלפים.

קריאה: ביום הרש"ש הקדוש היו אלפים.

יצחק ארמוזה: ביום השנה שלו באים לכאן אלפים.

יצחק ארמוזה: בכלל כל השנה פוקדים ספרדים ואשכנזים ואנשים מכל העולם.

קריאה: לאור החיים באים כל השנה.

יצחק ארמוזה: במשך כל השנה.

יצחק ארמוזה: מגיעות לכאן קבוצות.

קריאה: .

קריאה: אתה יודע שהייתה לו חליפת מכתבים על הבעל שם טוב.

זבולון אורלב: ארמוזה, בית העלמין הסתיים פה?

יצחק ארמוזה: לא.

יצחק ארמוזה: לא.

יצחק ארמוזה: הוא עד למטה.

יצחק ארמוזה: זה קיר תמך של יד אבשלום.

יצחק ארמוזה: זה קיר חדש.

יצחק ארמוזה: מה שיש פה עכשיו זאת תוספת.

יצחק ארמוזה: רצינו לבנות כאן טיילת, ממעין השילוח עד הכביש הזה.

יצחק ארמוזה: זאת תוכנית נוספת.

יצחק ארמוזה: יש פה חשיפה של קברים שעכשיו חשפנו אותם.

יצחק ארמוזה: הייתה פה אדמת קודש ואנחנו הוצאנו וקברנו אותם.

זבולון אורלב: עד מתי, עד איפה?

יצחק ארמוזה: כל ההר הזה מלא קברים.

זבולון אורלב: כל ההר הזה מלא?

זבולון אורלב: גם אלה חלקות שלכם?

יצחק ארמוזה: כן.

יצחק ארמוזה: אלה חלקות שלנו.

זבולון אורלב: זה עדיין של הספרדים פה?

זבולון אורלב: עד איפה?

יצחק ארמוזה: עד נחל השילוח.

זבולון אורלב: והחלקות האלה הם גם של הספרדים?

יצחק ארמוזה: הספרדים היו עיקר התושבים בירושלים.

יצחק ארמוזה: בזמנו היו באים אשכנזים להתחנן שנקבור אותם אצל הספרדים.

זבולון אורלב: ועל המדרון פה?

יצחק ארמוזה: לא.

יצחק ארמוזה: מהגדר הזאת קבורים נוצרים.

יצחק ארמוזה: כאן קיימת הגדר שהייתה סגורה.

יצחק ארמוזה: אחר כך פתחו פתח רחב יותר ועכשיו פתחו פתח צר יותר.

יצחק ארמוזה: הם שוברים כל מה שפותחים, שוברים ושופכים את האשפה.

יצחק ארמוזה: גם פה וגם שם בצד שמאל.

יצחק ארמוזה: צריך לסגור את זה הרמטית ולהתקין מצלמות.

קריאה: אתה רואה את הבית הלבן?

קריאה: אחריו עומד בית יותר כהה, למעלה.

קריאה: החלקה בין הבית הזה לבית העליון היא חלקת מרים.

קריאה: זה בית קברות ששייך להר הזיתים אבל הערבי שם השתלט.

קריאה: יש פסק דין של בית המשפט המחוזי, של בית משפט השלום ושל בית המשפט העליון שהם חייבים לפנות.

קריאה: יש לי את הפסק דין פה ואני יכול להראות לך.

זבולון אורלב: למה ראש העיר לא מתערב?

קריאה: לא עושים שום דבר.

זבולון אורלב: ראש העיר לא עושה?

קריאה: לא עושים שום דבר.

קריאה: זאת לדעתי את הגדר שצריכים לעשות בה פתח כדי שיוכלו להיכנס.

קריאה: החצר שבין הבתים ההם, זה בית קברות בהר הזיתים.

יצחק ארמוזה: אנחנו צריכים לבנות שם.

קריאה: הערבי שם, נבלוסי, השתלט על השטח הזה.

יצחק ארמוזה: אנחנו צריכים לעשות שם גדר יצוקה ובגדר היצוקה הזו לפתוח פתח.

קריאה: גם זה שייך להר הזיתים.

קריאה: יש פסק דין של כל הערכאות שאומר שצריך להחזיר את זה להר הזיתים אבל לא מיישמים את פסק הדין.

קריאה: יש פה כמה בעיות.

קריאה: קודם, בשכונות האלה לא מפנים את הזבל.

קריאה: מאחר שלא מפנים את הזבל, כל הזבל נשפך אלינו למטה.

קריאה: אתה יכול לראות את כל הזבל ומה שדאתה רואה, זה אחרי ניקיון.

קריאה: יש לנו חברת ניקיון שעובדת ומנקה פה את השטח אבל היא לא מספיקה.

קריאה: עכשיו למטה מסתובבים חמורים וכלבים והמגרש הוא מגרש משחקים של הילדים.

זבולון אורלב: אני רוצה לראות את חלקות בהן הורסים מצבות.

קריאה: יש פה את עדת התימנים.

זבולון אורלב: גם לכם יש חלקות כאלה?

קריאה: לא.

קריאה: אנחנו רק עושים מצבה.

קריאה: יש שומר ויש גדר שמקיפה את הכול.

קריאה: מה ההבדל?

קריאה: למה אין שומר מצד שמאל ואין שומר מצד ימין?

קריאה: יש גם מצד שמאל וגם מצד ימין.

קריאה: אני לא יודע למה אין לאחרים.

קריאה: אתה צריך לשאול את חברות הקדישא.

קריאה: כל אחד לפי חברה קדישא?

קריאה: למי זה שייך?

קריאה: לספרדים.

יצחק ארמוזה: כאן אנחנו לא יכולים לגדר.

יצחק ארמוזה: תראה איזה גודל שטח יש לנו אבל אנחנו לא יכולים לגדר אותו.

קריאה: יש עוד נקודה אחת.

קריאה: אם אנחנו עומדים כאן, בקטע הזה, הכביש ליריחו.

קריאה: כך נקרא הכביש.

קריאה: כשהירדנים סללו את הכביש, הם חתכו את בית הקברות.

קריאה: נוצר מצב בו כל האדמה שאתה רואה כאן, זו אדמה שהעבירו משם לפה.

קריאה: האדמה שהם העבירו הייתה מלאה עצמות.

קריאה: הם חפרו בור באזור הזה, בור מאוד עמוק, הכניסו לתוכו את כל החומר שהוציאו וסתמו אותו.

קריאה: מהקטע הזה, בערך איפה שעומד עמוד החשמל, 150 מטר, שם הם לא נגעו ובית הקברות עדיין קיים.

זבולון אורלב: במעלה הזיתים.

קריאה: בראס אל עמוד.

קריאה: כוהנים לא יכולים לעבור פה.

קריאה: כאן לדעתי חייבים למצוא פתרון הלכתי עבור הכוהנים שעוברים בכביש הזה.

קריאה: מדובר בקטע של 150 מטר.

קריאה: יש כבר הצעה ואפשר לעשות את זה כך שגם המבקרים שהם כוהנים יוכלו לעבור.

זבולון אורלב: אתם יודעים איפה היה?

קריאה: יש מקומות שאתה יכול לקבוע איפה, אבל ברוב המקרים אתה כן יכול.

קריאה: ברוב המקרים אלה עצמות שהעבירו מפה לפה.

קריאה: כאמור, לגבי חלק גדול אתה יכול לדעת.

יצחק ארמוזה: זה מקביל בדיוק לשכונה.

יצחק ארמוזה: אתה יכול לראות איך שהם עומדים וזורקים מהחלון את הזבל והורסים את המצבות.

זבולון אורלב: ראיתי.

יצחק ארמוזה: היו מקרים כאשר היינו צריכים ללכת למשטרה ולהגיש תלונה.

יצחק ארמוזה: היינו צריכים להביא שמאי ואכן כאשר השמאי מאשר, מתקנים.

צוות מבט: חבר הכנסת אורלב, יושב ראש הוועדה לביקורת המדינה, אנחנו מסתובבים פה בין קברים.

צוות מבט: חבר הכנסת אורלב, יכול להיות שהר הזיתים שקבורים פה גם בגין, גם אור החיים וגדולים אחרים נמצא במצב כזה שאנחנו רואים פה מצבות זרוקות, מוזנחות, מנותצות, ואין פה שומר בכניסה?

זבולון אורלב: הסיור הזה מתקיים כיוון שקיבלנו פניות ועדויות על הרס רב, על וונדליזם, על כך שבית העלמין לא שמור.

זבולון אורלב: הנושא הזה לצערנו נסחב שנים רבות.

זבולון אורלב: עוד מעט אנחנו חוגגים 40 שנה לשחרור ירושלים ועדיין מדינת ישראל לא שיקמה את בית העלמין.

זבולון אורלב: כמו שאמרת, כאן קבורים גדולי האומה, גם הרבנים הגדולים, גם המנהיגים הגדולים, ואני מתבייש לעבור פה בשבילים ולראות את החורבן, לראות את ההרס, לראות או אוזלת היד.

זבולון אורלב: אני מאוד מאוד מקווה שהתוכניות שאנחנו שומעים עליהן, שתעשה החברה לפיתוח מזרח ירושלים, אמנם יתממשו.

זבולון אורלב: אני מקווה גם שההבטחות לתקציבים גדולים ימומשו.

צוות מבט: לאן הולכים מפה?

צוות מבט: הוועדה יכולה להשפיע איכשהו על הקצאת תקציבים?

צוות מבט: המצב הזה הוא לא מצב של שנה-שנתיים.

זבולון אורלב: הוועדה תפעל על פי סעיף 21 לחוק מבקר המדינה ותבקש ממבקר המדינה לקיים ביקורת, לקיים מעקב, והעבודות ייעשו תחת זכוכית מגדלת של הוועדה על מנת להבטיח שאחת ולתמיד היחס הזה לבית העלמין יפסק.

זבולון אורלב: לו בית עלמין יהודי באירופה היה נראה במצב הזה, העם היהודי כולו היה מזדעזע.

זבולון אורלב: כאן, מאה מטר מהכותל המערבי, יש ממש חורבן והרס כפי שכולנו ראינו.

זבולון אורלב: כל הרשויות, גם העירייה, גם הממשלה וכל הזרועות צריכות לחבור ולתת מענה ופתרון.

צוות מבט: תודה רבה בשם צוות מבט.

צוות מבט: האם אתה רוצה לומר משפט באנגלית לטובת החדשות באנגלית?

זבולון אורלב: לא.

זבולון אורלב: אולי בסוף.

זבולון אורלב: חברים.

זבולון אורלב: אנחנו הולכים לחלקת התימנים.

שלמה שרעבי: אני מנהל חברת קדישא של התימנים.

שלמה שרעבי: יש שתי דרכי גישה.

שלמה שרעבי: יש דרך גישה עם רכב שמגיע ממש עד החלקה, ויש דרך גישה כאן ליד המחסום לכיוון יריחו אבל צריך ללכת ברגל כ- 500 מטר.

זבולון אורלב: הייתי הולך ברצון ברגל אבל אין לנו זמן לכך.

שלמה שרעבי: אם כן, אנחנו ניסע על דרך הגישה, דרך א-טור.

שלמה שרעבי: זה החלק המערבי של הר הזיתים.

שלמה שרעבי: אנחנו נמצאים בחלק המזרחי של הר הזיתים.

שלמה שרעבי: אנחנו בחלקה המזרחית.

יצחק ארמוזה: הייתה תקופה ארוכה שהיו מתבצעות כאן פעולות ונדליזם.

יצחק ארמוזה: היום יש פחות ונדליזם אבל יש יותר לכלוך.

יצחק ארמוזה: ונדליזם כבר לא עושים כל כך הרבה היום.

קריאה: למה?

קריאה: בחלקות שלנו יש ונדליזם.

יצחק ארמוזה: זה היה.

קריאה: בשבוע שעבר, מאז שהתחילו לחפור ואז נזרקו אבנים על המכוניות.

ויז'ן: אני איתו ביחד.

ויז'ן: אנחנו מייצגים את כל הכוללים, כולל חב"ד וולין, גליציה.

ויז'ן: כל הכוללים הם ביחד.

זבולון אורלב: מה קורה בחלקות שלכם?

ויז'ן: יש חלק שהוא פחות או יותר מסודר אבל יש חלק שהוא מאוד מוזנח.

ויז'ן: צריכים לטפל בזה ברצינות.

זבולון אורלב: אנחנו עכשיו נוסעים לחלקת התימנים.

זבולון אורלב: תביאו אותי לחלקה ששם ההרס הכי גדול.

קריאה: חלקת התימנים זה ההרס הכי גדול.

חנניה שחור: יש גם אנשים טובים.

חנניה שחור: חברות ניקוי מוצלחות שקיבלו על עצמן לנקות מצבות על חשבונן כדי לשמור ולשפר את מה שניתן לשפר.

חנניה שחור: הם עושים את זה על חשבונם.

חנניה שחור: עמותת עטרת כוהנים עם מחדשי היישוב בעיר דוד עושים עבודת קודש בהתנדבות.

זבולון אורלב: מה הם השטחים הירוקים?

חנניה שחור: אלה השטחים של בית הקברות.

זבולון אורלב: אתה רואה שם קברים?

קריאה: זה קבר נוצרי ולא יהודי.

שלמה שרעבי: הגבול הוא המדרגות.

זבולון אורלב: מה קורה אם יהודי רוצה להיקבר פה היום?

שלמה שרעבי: זאת בעיה.

זבולון אורלב: למה?

שלמה שרעבי: מאחר שאתה נכנס לאזור הזה שהוא מלא בקברים.

שלמה שרעבי: יש צילומי אוויר משנת 2948.

זבולון אורלב: סליחה על בורותי.

זבולון אורלב: אם יש עצמות, אי אפשר לקבור?

קריאה: אפשר למלא עוד שכבה ולקבור.

זבולון אורלב: אז למה לא עושים את זה?

קריאה: אתה יכול לפגוע כאשר אתה חופר קבר.

זבולון אורלב: אני בטוח שגם ככה יש פה כמה שכבות.

קריאה: יכול להיות.

קריאה: הוא אומר שיש מקומות.

קריאה: אבל הוא אומר שיש אלטרנטיבות.

קריאה: הוא אומר שלפי ההלכה מותר, אבל יש היום אלטרנטיבות.

קריאה: אנחנו לא רוצים לחלל את הקברים.

קריאה: אני לא יודע למה נתתם לו כזה מעמד בכיר.

קריאה: אנחנו לא נתנו לו.

קריאה: זה הרבנים נתנו לו.

קריאה: יש פה משפחה אחת.

קריאה: לא.

קריאה: לא.

קריאה: זה לא משפחה.

קריאה: אתה רואה את השם.

קריאה: כאן לא היה שום דבר אבל חשפו.

קריאה: בכל השטח הזה חשפו את האדמה והגיעו לפה.

קריאה: ותראה את הצפיפות של הקברים.

זבולון אורלב: לפני 100 שנה.

זבולון אורלב: תרס"ט.

זבולון אורלב: 100 שנים פחות שנתיים.

זבולון אורלב: אתה יודע מי האנשים האלה?

שלמה שרעבי: לא.

שלמה שרעבי: אין לי מושג.

שלמה שרעבי: את החלקה הזאת הכשיר ציון גרמה זכרונו לברכה.

שלמה שרעבי: כאן החלקה הריקה.

שלמה שרעבי: אני יושב ראש העדה התימנית בירושלים ומנהל חברה קדישא.

שלמה שרעבי: אנחנו סגרנו את החלקה הזאת עם שער.

שלמה שרעבי: זאת הייתה החנייה שלנו.

שלמה שרעבי: הערבים היו באים לכאן, מחנים את המכוניות, מביאים מכוניות גרוטאות, פשוט מילאו את המקום באשפה ולכן החלטנו שאנחנו סוגרים את המקום כדי לא לתת להם להיכנס.

שלמה שרעבי: זו החלקה הישנה שלנו.

שלמה שרעבי: אנחנו קוברים בה רק מי שבא ואומר זה הקבר שלי, זה הקבר של אבי וזה לידו הקבר של אימי וכיוצא בזה.

שלמה שרעבי: אנחנו קברנו פה כמה משפחות.

שלמה שרעבי: אתה תראה פה קברים חדשים.

שלמה שרעבי: זו החלקה הישנה.

זבולון אורלב: אני רואה שבאופן יחסי הקברים שמורים פה.

שלמה שרעבי: שיפצנו את החלקה הזאת.

זבולון אורלב: כרגע המצב של בית העלמין הוא שמור.

שלמה שרעבי: שמור למרות שיש קצת לכלוך.

קריאה: כל עוד ולא יהיה בטחון אישי, אנשים לא יגיעו להר הזיתים.

זבולון אורלב: חשבתי שיהיה פה הרס.

קריאה: במקום מסתובבים אנשים מהעדה התימנים שבאים לבדוק ולראות.

קריאה: זה לא הפקר.

זבולון אורלב: מילר אמר לי שהמצבות הרוסות.

קריאה: ראית אותן.

קריאה: הן הרוסות לא מהיום ולא מאתמול.

זבולון אורלב: לא.

זבולון אורלב: אני מדבר על הוונדליזם העכשווי.

קריאה: הן רק ביטחוניות.

זבולון אורלב: אתה יכול להראות לי איפה יש חלקות שם המצבות מנותצות?

שלמה שרעבי: כבודו יראה בעיניו, בצד ימין.

קריאה: בנינו כאן גדר חדשה בעלות של 100 אלף שקל, כדי שלא יכנסו.

קריאה: הם באו בטענות שאנחנו מסתירים להם את השמש והרסו לנו חצי מהגדר.

קריאה: את הגדר תכנן האדריכל שלמה חזן מחברת נופית.

זבולון אורלב: מה עם החלקה הזאת?

קריאה: זאת חלקה למכירה.

קריאה: אף אחד לא מעוניין לקנות.

זבולון אורלב: גם זה של התימנים?

קריאה: לא.

קריאה: זה של מתי ליפשיץ ועוד יהודי בשם זומנפלד.

קריאה: שניהם שותפים שכבר שנים רוצים למכור את המקום אבל לא מצליחים.

קריאה: תראה איך החלקה נראית.

קריאה: תראה את הזבל.

קריאה: הבית גובל עם החלקה והם זורקים משם את כל הזבל למרות שהמקום מוכרז כחלק מהר הזיתים.

קריאה: השטח הזה, הפיתוח שלו הוא משמעותי מאוד.

קריאה: במסגרת השיקום כנראה שתהיה איזושהי דרך גישה נורמלית יותר ואז יהיה טעם לשקם ולשפץ ולהפוך את זה לחלקת קבורה.

זבולון אורלב: זה כביש ירושלים יריחו?

קריאה: לא.

קריאה: זה כביש פנימי.

זבולון אורלב: לא.

זבולון אורלב: הכביש למטה.

קריאה: זה הכביש הישן לאל-עזרייה.

זבולון אורלב: כן, כביש ירושלים יריחו.

קריאה: לשעבר.

קריאה: אנחנו לא משתמשים בו.

זבולון אורלב: איך נקראת השכונה שאנחנו נמצאים בה?

זבולון אורלב: זה א-טור?

קריאה: כן.

קריאה: זאת שכונת א-טור.

קריאה: גם הבתים שנבנו פה, נבנו ללא היתר על שטחים של בית הקברות.

קריאה: לאחרונה הוועדה המחוזית לא אישרה להם להרחיב את האזור.

קריאה: הם הגישו בקשה אחרי שהם כבר ניצלו את כל השטחים הפנויים באמצע.

קריאה: אנחנו התנגדנו, מועצת בית העלמין התנגדה.

קריאה: באופן כללי יש לנו בעיה עם הגישה שזו בעיה קשה מאוד ועם הניקיון כי הם השולטים.

זבולון אורלב: אני רואה את המצבה הזאת של האישה הצנועה שרה פנחס והיא מנותצת.

זבולון אורלב: זה וונדליזם של הערבים?

שלמה שרעבי: כן.

שלמה שרעבי: אנחנו נראה עוד מקרים כאלה למטה.

שלמה שרעבי: זו אחת מיני רבות.

שלמה שרעבי: אלו קברים חדשים שקברנו לא מזמן.

זבולון אורלב: יורדים עוד למטה?

שלמה שרעבי: כן.

שלמה שרעבי: כן.

שלמה שרעבי: אנחנו לא מצליחים להתגבר על המחיצה הזאת.

קריאה: הנה זה המגרש החדש שעכשיו משמש כמגרש כדורגל חדש.

קריאה: הרסנו להם עם הפועלים, אבל הם בנו שער כדורגל מעצים.

קריאה: במקום לעלות לחלקה, נעמוד על החלקה העליונה ונסתכל על החלקה למטה.

זבולון אורלב: זו החלקה הכי קיצונית?

קריאה: הכי קיצונית אליהם.

קריאה: גם כשאנחנו בונים, הם לא נותנים לנו.

קריאה: הם אומרים שאנחנו מסתירים להם את השמש.

קריאה: הייתה מריבה רק כדי להגיע להסכם האומר שזה הגובה שהם מתירים לנו לבנות.

זבולון אורלב: יש ועדות תכנון.

קריאה: הם וועדת תכנון.

קריאה: יש פה נקודה מאוד חשובה.

קריאה: בלילה נכנסות לכאן חבורות של עבריינים מכל האזורים ומעשנים סמים.

קריאה: הם שוכבים כאם ומתנכלים לכל עובר ושב.

קריאה: הבעיה היא שאחרי רדת החשיכה, אף אחד לא יכול לבוא לבדו לבית הקברות כי הוא מסכן את חייו.

קריאה: אתה יכול לראות את כל השאריות של הבקבוקים האלה שראית גם לכל אורך הדרך.

קריאה: עכשיו, אחרי הגשם, זה נראה יפה, אבל כל זה הוא אמצעי לעישון סמים.

קריאה: את זה גם כן צריך למנוע על ידי שמירה ועל ידי הגנה.

קריאה: תאורה.

קריאה: צריכה בלילה להיות תאורה.

קריאה: צריכה להיות תאורה לכל אורך הכבישים.

זבולון אורלב: תאמר לי השברים האלה של המציבות, מאיזה תקופה הם?

זבולון אורלב: מדובר בחודשים, שנים, בשבועות?

קריאה: זה לאחרונה.

קריאה: את המציבה הזאת למשל אנחנו סידרנו.

קריאה: כאשר הרמנו אותה, מצאנו אותה וראינו שכיסחו אותה.

קריאה: יש כאן קבר שכולו נעלם.

קריאה: אתה רואה שכאן סידרתי בין השורות אבל לקחו את הכול כשזה היה חדש.

קריאה: למעלה, בצד הזה, במקום אליו לא יכולנו להמשיך לנסוע, שם אתה יכול לראות הרבה מציבות פגועות.

קריאה: כל זה קרה בששת החודשים האחרונים.

קריאה: הקבר הזה פשוט נעלם.

קריאה: אנחנו הנחנו רק את היסודות.

קריאה: הוא פשוט נעלם.

זבולון אורלב: למרות זאת אני רואה שיש קברים חדשים.

זבולון אורלב: אנשים רוצים להיקבר כאן.

קריאה: יש להם כאן חלקות שהם קנו מראש.

קריאה: לא.

קריאה: אלה משפחות שיש להן כסף, יש להן את המשאבים והן באות מפעם לפעם ומשפצות את המציבה הפרטית שלהן.

קריאה: המצבה הזאת אתה רואה היא של אחד שאין לו את הכסף, אחד שאין לו משפחה.

זבולון אורלב: אנחנו אומרים תמיד שיש מסירות נפש אבל פה זה כבר אחרי מסירות הנפש.

קריאה: מסירות נפש של החיים.

שלמה שרעבי: כבודו רואה שאלה הדבקות חדשות.

קריאה: לנפטר כבר אין לו מסירות נפש אבל בני המשפחה שבאים לאזכרות, יש להם מסירות נפש.

קריאה: אני אתן לך עדות אישית על מה שקרה כאן ביום ראשון בצהריים.

קריאה: הילדים שיחקו מקבר לקבר.

קריאה: במגרש השני הם שיחקו כדורגל ופה הייתה תחרות כמה קופצים יותר רחוק מקבר לקבר וככה המצבות נשברו.

זבולון אורלב: זה לא נשבר מזה שקפצו מקבר לקבר.

קריאה: הם שברו את זה בכוח.

זבולון אורלב: כדי לשבור את זה, צריך לבוא עם פטיש חמישה קילו.

קריאה: לא.

קריאה: הם למדו את הפטנט.

קריאה: הם לוקחים סלעים וזורקים על המצבות.

קריאה: כבודו רואה שכל אלה, אנחנו הדבקנו.

קריאה: על כל הקברים האלו יש חתיכות והמשפחה חייבה אותנו לעשות זאת.

קריאה: אתה רואה כאן את המצבות הסדוקות.

קריאה: השארנו את המצבות עם הסדקים.

קריאה: מה אתה רואה פה בעצם?

קריאה: בחלקת התימנים?

זבולון אורלב: טוב.

זבולון אורלב: חלקת התימנים היא חלקת הקצה של בית העלמין העתיק היהודי בהר הזיתים לכיוון מזרח.

זבולון אורלב: לצערי אני רואה שלערבים אין שום מעצורים ויש ונדליזם מכוון של שבירת מצבות מכוונת.

זבולון אורלב: הרס, הפיכת בית העלמין למגרש משחקים, דבר שמבזה את המקום.

זבולון אורלב: יחס בלתי ראוי ולצערי כנראה המערכת השלטונית עדיין לא ידעה איך להתמודד ולכן אנחנו פה, כדי להביא לידי כך גם משרדי הממשלה וגם העירייה יתנו את הפיתרון.

זבולון אורלב: אנחנו היום גם נשמע את מנכ"ל החברה לפיתוח מזרח ירושלים באשר לפיתרון.

זבולון אורלב: חנניה, אצלכם יש משהו לראות?

זבולון אורלב: אצלכם הכל תקין?

חנניה שחור: רק את דרכי הגישה.

קריאה: צריך לדאוג לביטחון האישי, שלא יזרקו אבנים.

קריאה: שבוע שעבר אדם הגיע לקבר של האימא שלו ובדרך רגמו את המכונית שלו באבנים.

קריאה: במקום להגיע לקבר של אימא שלו, הוא הגיע לבית החולים בהר הצופים.

זבולון אורלב: מאיפה?

קריאה: מא-טור, איפה שכרגע עברנו.

קריאה: זאת הדרך להר הצופים.

קריאה: ליד בית הספר.

זבולון אורלב: בית הספר נמצא מול הבית חולים.

קריאה: הייתה תקופה שג'יפ של משמר הגבול היה נוסע הלוך וחזור ואז היה ביטחון הרבה יותר גדול.

קריאה: לאחרונה, ברגע שהתחילו לחפור שם במעלה המוגרבים הם התעוררו שוב.

זבולון אורלב: תת ניצב תורן.

זבולון אורלב: איפה אתם?

שמעון תורן: במה?

זבולון אורלב: בשמירה על הביטחון.

שמעון תורן: אנחנו לא יכולים לשמור על כל חלקה וזה גם לא יהיה סביר.

שמעון תורן: אנחנו מטפלים בתלונות.

שמעון תורן: ברגע שמגיעה תלונה, אנחנו פותחים בחקירה.

שמעון תורן: יש לנו מספר לא רב של תלונות בהיקף לנזקים שנראים לעין.

שמעון תורן: בשנת 2006 קיבלנו עשר תלונות.

זבולון אורלב: על שבירת מצבות?

שמעון תורן: כן.

שמעון תורן: על ניפוץ מצבות, על גרימת נזק ודברים כאלה.

שמעון תורן: מעבר לזה יש לנו מעצרים.

שמעון תורן: עצרנו בסביבות עשרים אנשים רק במהלך 2006.

שמעון תורן: בשנת 2007 לא קיבלנו תלונות.

שמעון תורן: האירוע שהוא מדבר עליו היה בעקבות האירועים שהיו בכלל במזרח ירושלים, על רקע אירועי הר הבית ועל רקע החפירה באזור המוגרבים.

שמעון תורן: בסך הכול הציר הזה הוא ציר די שקט ברמה סבירה וכך זה כבר מספר שנים.

שמעון תורן: זאת אומרת, יש כאן תנועה,אבל אנחנו לא מקבלים תלונות על פגיעה.

זבולון אורלב: מה שאומר חנניה במושגים שלי זה שאין שמירה אקטיבית.

זבולון אורלב: כלומר אין נוכחות ואין סיורים.

שמעון תורן: יש לנו נוכחות אבל נכון, אין לנו נוכחות בכל חלקה.

שמעון תורן: אתה רואה את דרכי הגישה והציר הזה הוא ציר מפוקח.

שמעון תורן: אנחנו לא שומרים על כל רכב שעובר, אבל הציר הזה, הציר המרכזי, מפוקח.

שמעון תורן: יש ג'יפים גם של משמר הגבול ויש גם פעילות שלנו.

שמעון תורן: אם השאלה היא האם אנחנו שומרים על הצירים, אני יכול לומר שאנחנו נמצאים.

שמעון תורן: ראיתם ניידות וזה לא בעקבות הביקור שלך אלא יש לנו ניידות לאורך הצירים.

שמעון תורן: יש לנו לפעמים אירועים במקומות אחרים ואז אנחנו נאלצים להוציא את הניידת.

שמעון תורן: בעקרון ציר א-טור, מרכז א-טור, מפוקח ומבוקר.

שמעון תורן: יש לנו כאן את המכשול, כפי שאתה רואה אותו, וגם כאן אנחנו סך הכל.

שמעון תורן: אתה רואה את החומה, אבו-דיס, עזרייה, המכשול כאן רץ על דרך הכוהנים.

זבולון אורלב: הוא במדרון האחורי שם?

שמעון תורן: הוא במדרון האחורי והוא מגיע עד לכיוון עזאים.

שמעון תורן: יש כאן כמה פניות לבג"ץ אבל לא משנה.

שמעון תורן: אנחנו מתעסקים בביטחון סביבתי.

שמעון תורן: אין כאן אירועים של הפרות סדר בהיקף רציני.

שמעון תורן: נכון, קורה שמישהו בא לחלקה ורוגמים אותו באבנים.

זבולון אורלב: לגבי התלונות, הוגשו כתבי אישום?

זבולון אורלב: יש איזה תוצאות?

שמעון תורן: במקרים שאיתרנו חשודים, גיבשנו והגשנו כתבי אישום.

זבולון אורלב: כי אני חושב שהמשפחות היו נרתעות אילו הן ידעו שהן יחקרו, יוגשו כתבי אישום ויוטלו קנסות.

שמעון תורן: חד משמעית.

זבולון אורלב: פה לדעתי יש את העניין של ההרתעה, של הענישה ושל האכיפה.

שמעון תורן: הענישה לא בתחום אחריותנו.

זבולון אורלב: אני מסכים, אבל בתחום אחריות

זבולון אורלב: כם הגשת כתבי אישום.

שמעון תורן: אנחנו נממש את כל מה שאנחנו אחראים לו במסגרת האכיפה, ונעשה זאת במסגרת מה שמותר לנו על פי החוק.

שמעון תורן: שמירה ואבטחת חלקות פרטניות היא בעייתית מאוד.

שמעון תורן: יש לנו תוכנית מסודרת לכל הר הזיתים שבטח נחשפת אליה.

שמעון תורן: החלקה הזאת היא לא במסגרת התוכנית הזאת.

זבולון אורלב: היא לא במסגרת התוכנית?

שמעון תורן: החלקה הזאת, למיטב ידיעתי והבנתי - לא.

אריה קינג: יש שני דברים שמאוד חשוב לדעת.

אריה קינג: קודם כל, הבניה הבלתי חוקית היא בעצם מפה ועד הצד השני של הכביש, אבל כל השטח הזה מיועד להיות בית קברות וזאת על פי התוכנית של העירייה.

אריה קינג: מה שקורה הוא שהערבים, בונים בנייה לא חוקית.

אריה קינג: הבית הגבוה שם, שש קומות, כולו לא חוקי אבל הוא אושר בוועדה המקומית ובוועדה המחוזית.

זבולון אורלב: למה אתה לא מגיש בג"ץ?

זבולון אורלב: ראיתי שהבג"ץ הרס בתים בעמונה.

אריה קינג: נכון.

אריה קינג: זה מה שאנחנו דרשנו.

אריה קינג: לפני שבוע בכפר התימנים בסילוואן, בבית כזה של עטרת כוהנים פינו את היהודים ואטמו אותו.

אריה קינג: פה גר פיין אבו סנינה שהוא אחראי על הקרקעות ברשות הפלשתינית וגרים שם כל מיני אנשים מכובדים אחרים מהרשות הפלשתינית.

אריה קינג: המשטרה לא מעיזה לגעת בכל אלה שגרים שם.

אריה קינג: זו עבירה פלילית.

אריה קינג: בנייה בלתי חוקית זו עבירה פלילית.

זבולון אורלב: לפי מיטב ידיעתי תוך 30 יום אפשר לפנות אבל אחרי 30 יום צריכים צווים.

זבולון אורלב: אריה קינג כל יום שישי מאז שחל הסיפור של המוגרבים, הפארסה הזאת, כל יום שישי בשעה 11:30, אין גישה לחלק התחתון של הר הזיתים שהוא החלק הארי של הר הזיתים.

זבולון אורלב: למה?

זבולון אורלב: כי הערבים באים ומתנחלים על הכביש ולא נותנים להגיע לכאן.

זבולון אורלב: במקום להזיז את מפירי החוק ולהעיף אותם מאזור הר הזיתים, נותנים להם להיכנס לתוך בית הקברות.

זבולון אורלב: על איזה כביש הם מתנחלים?

אריה קינג: הכביש שאתם עצרתם בו בבוקר.

אריה קינג: תבוא ביום שישי הקרוב - לא תוכל להגיע לשם.

אריה קינג: מ- 11:30 יש חשש להפרות הסדר כי הפורעים יושבים על הכביש והמשטרה לא מפנה אותם.

אריה קינג: אני גר שם ולכן בי זה פוגע יותר.

זבולון אורלב: למה לא מוגשים בג"צים?

זבולון אורלב: יש בג"ץ שהרס בתים, יש בג"ץ שבו נהרסו בתים בעמונה, דבר שהתנגדנו בו מאוד.

זבולון אורלב: למה לא משתמשים באותו כלי שהשתמשו נגדנו?

זבולון אורלב: ישתמשו גם נגד הערבים הפולשים.

אריה קינג: אני העתקתי את הבג"ץ של שלום עכשיו לגבי עמונה.

אריה קינג: העתקתי מילה במילה והגשתי תלונה על 16 מבנים במזרח ירושלים.

זבולון אורלב: אולי טעית בהעתקה?

אריה קינג: לא.

אריה קינג: העתקתי אחד לאחד.

אריה קינג: עד היום, כל הבתים האלו, וזה אחד הבתים, לא הזיזו בלוק אחד ממנו.

אריה קינג: עכשיו זה לא עניין של הר הזיתים.

אריה קינג: אני מדבר מתוך כאב.

אריה קינג: בתקופה האחרונה, הערבים, כשהם רוצים, הם יודעים להשמיץ את ההר.

אריה קינג: הייתה הלוויה אבל אין גישה.

אריה קינג: חברה קדישא יגידו לך.

אריה קינג: מגיעים לפה אנשים עם שני רכבים.

זבולון אורלב: אתה לא צריך לייצג אותם הם פה.

אריה קינג: הם יוכלו לאשר שלהלוויות אנשים מגיעים כאילו בהתגנבות של יחידים כי יש חשש של זריקת אבנים.

אריה קינג: לא מפנים את המתפרעים.

זבולון אורלב: באיזה חלקות?

אריה קינג: מלמעלה למטה.

אריה קינג: זה החלק הארי של בית הקברות.

אריה קינג: 70 אחוזים מבית הקברות נמצא בחלק התחתון אבל אין גישה.

זבולון אורלב: החלק השני של הסיור צריך להיות עכשיו עם החברה לפיתוח מזרח ירושלים.

שלמה שרעבי: כבודו, בנושא הגישה, בפני מי צריך להתלונן?

זבולון אורלב: מה אתה רוצה, שיהרסו בתים?

שלמה שרעבי: הבתים לא נהרסו.

שלמה שרעבי: כשאני בא עם רכב גדול, אני לא יכול לעבור.

שלמה שרעבי: אנחנו נוסעים עם רכב קטן וכל פעם יש לנו שריטה פה ושריטה שם.

זבולון אורלב: צריך לדבר עם עוד פעם עם המשטרה.

זבולון אורלב: תיכף נדבר על זה.

קריאה: חנניה, של מי אנשי הביטחון האלה?

קריאה: שלך?

שלמה שרעבי: לא.

שלמה שרעבי: זה של ההר.

שלמה שרעבי: כבודו יסתכל.

זבולון אורלב: של מי אנשי הביטחון האלו?

שלמה שרעבי: של הר הזיתים.

זבולון אורלב: מי מממן אותם?

שלמה שרעבי: הר הזיתים.

שלמה שרעבי: משרד הדתות לשעבר.

קריאה: כשאנחנו צריכים אותם הם לא באים.

קריאה: את כל זה חידשנו, רואה כבודו שחידשנו, שמנו פלטות חדשות.

זבולון אורלב: אגב, אני חושב שאתם צודקים שזורקים אבנים סמוך פה לקיר תמך.

שלמה שרעבי: אני אומר לכבודו.

שלמה שרעבי: אני יודע מה שאני יודע.

שלמה שרעבי: כבודו ראה את כל ההרס.

קריאה: אם היה אפשר להגביה את הגדרות פה.

קריאה: זו חלקת בית הכנסת הגדול עם מספר קברים בודדים.

קריאה: תראה כמה זבל הבית הזה מייצר.

קריאה: יש לו שירותי עירייה אבל איפה הוא זורק את הזבל?

קריאה: בתוך החלקה.

קריאה: יש פחד ואף אחד לא רוצה להיקבר בחלקה של בית הכנסת הגדול.

קריאה: פשוט פחד להגיע כי כאשר נמצאים כאן, עושים להם את המוות.

זבולון אורלב: אגב, אלה נראים קברים יחסית חדשים.

קריאה: יחסית חדשים ששוברים אותם.

קריאה: אין טעם לשפץ.

קריאה: אנחנו פשוט אומרים למשפחות שיפנו הן למס רכוש כדי שישפצו.

זבולון אורלב: על פי המסורת אי אפשר לעשות קבר ממתכת?

קריאה: כבודו, יש פה מקום שלקחתי אותך, הייתה שם תעלת ניקוז, היה אלומיניום אבל לקחו אותו.

קריאה: כל דבר ברזל, הם לוקחים.

קריאה: אתה רוצה שאני אגיש לך את פסקי הדין?

זבולון אורלב: כן.

זבולון אורלב: עכשיו נעבור לפתרונות.

זבולון אורלב: עד עכשיו הקדשנו את הזמן כדי לראות את הבעיות שמסתכמות בתוצאה שהיא תוצאה לא טובה.

זבולון אורלב: כלומר, יש הרס מצבות, יש בעיה של ביטחון, יש בעיה של ניקיון.

זבולון אורלב: כך לדעת כל העולם לא צריך להראות בית עלמין שהוא באמת בית העלמין היהודי החשוב ביותר שיש בעולם.

זבולון אורלב: בישיבה לפני שבועיים התוודענו לכך שהממשלה קיבלה החלטה על שיקום בית העלמין ושהשיקום הזה ייעשה באמצעות החברה לפיתוח מזרח ירושלים.

זבולון אורלב: נמצא איתנו אלי שמואליאן שהוא סמנכ"ל החברה.

זבולון אורלב: אף על פי שהוועדה כבר ראתה את המצגת אני מציע את עיקרי הדברים לפתרונות הבעיות שהיום ראינו וגם אתם עת ליוויתם אותנו בביקור.

זבולון אורלב: שיקום בית העלמין מבחינת שיקום המצבות, הדרכים, התאורה, הגידור, והביטחון האישי – אלה הם יסודות הבעיות שיש לנו כאן.

אלי שמואליאן: כמו שאמרת, יש החלטת ממשלה.

אלי שמואליאן: הגוף המטפל הוא הרשות לפיתוח ירושלים והיא אחת מזרועות הביצוע של התוכנית הזאת.

אלי שמואליאן: הרעיון הוא ללכת לתפיסה כוללת של הפתרון.

אלי שמואליאן: כלומר, לא להתעסק רק בשימור או רק באבטחה או רק באחזקה, אלא ללכת לפתרון כולל של שלושת האלמנטים ביחד, דבר שייתן פתרון הולם להר הזיתים.

אלי שמואליאן: לכן אנחנו מטפלים וכבר יש תקצוב לתכנון.

אלי שמואליאן: אנחנו מתבשרים שיש גם תקצוב לביצוע בכל אחד מהפרמטרים.

זבולון אורלב: אגב, דיווחתם פעם קודמת שיש סעיף בתקנות של משרד ראש הממשלה,.

זבולון אורלב: ביקשתי את מנהלת הוועדה חנה פריידן לבדוק זאת.

זבולון אורלב: אני שייך ללוחמי יום כיפורים שאומרים להם בוקר טוב, הולך לחלון לראות שזה בוקר.

זבולון אורלב: לכן, כאשר אומרים לי שיש תקנה, הלכנו לראות את התקנה.

זבולון אורלב: מנהל ועדת הכספים, טמיר כהן, לא מצא שום תקנה במשרד ראש הממשלה שקשורה בסיפור הזה.

זבולון אורלב: מצאנו תקנה במשרד הפנים שהיא מתוקצבת ב- 2.5 מיליון שקל.

אלי שמואליאן: כמו שאמרתי, מי שעובד אל מול משרד ראש הממשלה ומקבל התחייבות חשב, זו הרשות לפיתוח ירושלים ואנחנו מקבלים הזמנות עבודה מהרשות לפיתוח ירושלים.

זבולון אורלב: יש פה מישהו מהרשות לפיתוח ירושלים?

אלי שמואליאן: היה פה.

אלי שמואליאן: ראובן פינסקי שהיה המנהל.

אלי שמואליאן: הוא מנהל פרויקט אגן העיר העתיקה ומתאם עם הרשות לפיתוח ירושלים.

אלי שמואליאן: אני מניח שהוא יכול לומר לך אפילו את מספר התקנה ומספר התחייבות חשב.

אלי שמואליאן: אני יכול לומר לך שאנחנו קיבלנו הזמנת עבודה מהרלי לצורך תכנון.

אלי שמואליאן: כמעט כל הפרויקטים שדיברתי אתך עליהם, יכול להיות שהרלי מממנים את זה מכיסם.

זבולון אורלב: מה היקף ההזמנה?

זבולון אורלב: באיזה סדר גודל כספי?

אלי שמואליאן: החלטת הממשלה מדברת על העיר העתיקה והשטחים הפתוחים שאת סובבים חומות העיר העתיקה והר הזיתים.

אלי שמואליאן: קיבלנו הזמנת עבודה על מספר פרויקטים בתוך העיר העתיקה וגם בשטחים הפתוחים והזמנה על הר הזיתים, כאשר בשלב הראשון מדובר ב-1.800 מיליון שקלים.

אלי שמואליאן: התקצוב הזה אמור לייצר כמה דברים, כאשר הדבר הראשון היא תוכנית אבטחה.

אלי שמואליאן: כלומר, יש לנו מכרז שהוא בשלבים של סגירת התכנון ולקראת פרסום מכרז לתת תפיסה ביטחונית כוללת לכל ההר.

זבולון אורלב: עד הקצה המזרחי.

אלי שמואליאן: יש תשובה כזאת.

אלי שמואליאן: אני לא יכול לומר לך כי אני לא זוכר בעל פה איפה עומדת כל מצלמה.

אלי שמואליאן: אני מניח שמר קורן ידע יותר טוב ממני.

זבולון אורלב: השאלה היא תפיסת הביטחון של בית העלמין בהר הזיתים והאם היא כוללת את כל החלקות או שיש עדיין חלקות אחרות.

זבולון אורלב: בשיחה קודמת עם תת ניצב קורן הבנתי שהיא למשל לא כוללת את חלקת התימנים שאנחנו מצויים בה.

שמעון תורן: יש עוד חלקת תימנים שכן מכילה את זה.

שמעון תורן: בחלקה הזאת, למיטב זכרוני, אין מצלמות, אבל נוכל להכניס.

שמעון תורן: זאת אומרת, לא תהיה בעיה בתוכנית האבטחה שהיא באמת נפרסת מאזור הר הצופים בואך סילואן ששם יש לנו את התוכנית.

שמעון תורן: אפשר לכלול את זה אבל צריך לדבר עם פינסקר.

זבולון אורלב: לתכנון יש תקצוב והדברים נמצאים בהזמנת עבודה.

זבולון אורלב: מה לוח הזמנים לסיומו?

אלי שמואליאן: המכרז אמור להסתיים בחודש-חודשיים הקרובים.

אלי שמואליאן: אנחנו אמורים לקבל הזמנת עבודה על הביצוע.

אלי שמואליאן: התבשרנו שוועדת המנכ"לים - שהיא אחראית על כל הפרויקט הזה - כבר אישרה אותו.

אלי שמואליאן: לפי כל הפרמטרים, לפי כל מה שאנחנו שומעים, אפשר יהיה לפרסם את המכרז בסדר גודל של חודשיים ועד אז הוא גם יהיה כבר מתוקצב.

זבולון אורלב: וזה מכרז רק לאבטחה.

אלי שמואליאן: זה מכרז אחד זה בכל מה שנוגע לאבטחה.

אלי שמואליאן: במקביל הוכן מכרז גם לנושא הניקיון.

אלי שמואליאן: יש מכרז נפרד לטיפול בהר הזיתים ויש מכרז נפרד לטיפול בעיר העתיקה שגם הם נמצאים בשלבי הכנה סופיים.

אלי שמואליאן: גם הם לפי אותו מסלול עליו דיברתי לפני כן בנושא האבטחה.

אלי שמואליאן: המכרז אמור להיסגר בתקופה הקרובה.

זבולון אורלב: מתי ייבחרו הזכיינים?

זבולון אורלב: עוד חודשיים-שלושה?

אלי שמואליאן: אני מדבר על סדרי הגודל.

זבולון אורלב: אני רוצה לדעת כדי לעשות ישיבת המעקב.

אלי שמואליאן: בשמחה אגיע לישיבות מעקב.

אלי שמואליאן: אני חושב שאם הרשות לפיתוח ירושלים תהיה בישיבה, זה יהיה בהחלט מועיל.

אלי שמואליאן: הפן השלישי הוא השיקום הפיזי בפועל.

אלי שמואליאן: נכון לעכשיו אנחנו נכנסים לשני פיילוטים לשיקום קברים.

אלי שמואליאן: פיילוט אחד הוא היכן שעמדנו, כלומר, צפונית לחלקת אור החיים הקדוש ואחת דרום מזרח לאור החיים הקדוש.

אלי שמואליאן: כלומר, יש שם שני מוקדים שם זיהינו שיש את המגוון הכי גדול של קברים הרוסים.

אלי שמואליאן: כלומר, יש קברים הרוסים לגמרי, יש קברים הרוסים חלקית, יש כאלה שטעונים שיקום, יש כאלה שטעונים שיחזור.

אלי שמואליאן: שם אנחנו נעשה פיילוט.

אלי שמואליאן: נלמד את כל מה שאפשר ללמוד בשיקום הקברים, נפיק לקחים מהקברים ששוקמו בעבר ואז נכנס לתוכנית עבודה לכל ההר.

זבולון אורלב: יש הערכה תקציבית?

זבולון אורלב: אני מבין שהשיקום הפיזי מהווה את העלות הכבדה.

אלי שמואליאן: אכן, השיקום הפיזי מהווה את העלות הכבדה.

זבולון אורלב: יש סדר גודל?

זבולון אורלב: יש הערכה?

אלי שמואליאן: אני רוצה להיות מאוד זהיר.

אלי שמואליאן: נכון לעכשיו אנחנו מוציאים שני פיילוטים שכל אחד מתוקצב ב- 200 אלף שקל.

אלי שמואליאן: זה השלב הראשון.

אלי שמואליאן: יש עלויות בסדרי גודל של 200-250 דולר לקבר.

אלי שמואליאן: אבל זה גם מאוד משתנה כיוון שיש קברים שבכלל לא נמצאים במקום, ויש קברים שחלקית נמצאים.

זבולון אורלב: מה אתה אומר מר שרעבי?

שלמה שרעבי: אם זה 250 דולר לקבר, זה אומר בערך 1,000 שקל פלוס מינוס, זה לעג לרש.

שלמה שרעבי: הם פשוט לא יצליחו.

אלי שמואליאן: לכן אני הייתי מאוד זהיר במה שאמרתי.

אלי שמואליאן: אני נתתי הערכה מאוד זהירה ולכן זו בדיוק הסיבה שעושים את הפיילוט.

אלי שמואליאן: כלומר, יכול להיות שאנחנו צריכים לעלות ל- 500 דולר, יכול להיות שאפשר לרדת ל- 100 דולר לקבר ויכול להיות שתהיה דיפרנציאציה ביניהם כלומר, יש סוגים כאלה ויש סוגים כאלה.

אלי שמואליאן: לכן הייתי מאוד זהיר במה שאמרתי ולכן זו בדיוק הסיבה שאנחנו עושים פיילוט.

אלי שמואליאן: נעשה דוגמא, נלמד, נפיק לקחים ואז נצא למכרז גדול.

שלמה שרעבי: מה קורה עם הקברים החדשים?

שלמה שרעבי: לא הישנים שהרוסים.

שלמה שרעבי: מה קורה עם זה?

שלמה שרעבי: איפה אתם?

אלי שמואליאן: בכוונה לקחנו את החלקות מהן אפשר היה להפיק הכי הרבה ידע ואת הידע הזה ניישם על כל ההר.

שלמה שרעבי: אבל זה לא דומה.

זבולון אורלב: אני מציע לכם לעשות את הפיילוט לא רק בחלקות העתיקות של המדרון המערבי של הר הזיתים, כי יש גם ונדליזם, כמו שאתם רואים, פה בחלקת התימנים.

קריאה: אלה שתי רמות.

קריאה: הנושא של ונדליזם והנושא של בית קברות עתיק.

זבולון אורלב: אני מסכים.

קריאה: הנושא של ונדליזם קשור לתפיסה הביטחונית.

קריאה: ברגע שנביא לפתרון בתפיסה הביטחונית, נפתור את בעיית הוונדליזם.

זבולון אורלב: אבל צריכים גם לשקם פיזית.

קריאה: אחרי שיהיה פתרון לביטחוני.

זבולון אורלב: מה שהוא אומר שתוכנית השיקום משלבת שלושה דברים: היא משלבת ביטחון על כל המרכיבים שלו, עם ניקיון, עם שיקום פיזי.

אלי שמואליאן: את השיקום הפיזי צריך לעשות בסוף, אחרי שטיפלתי בעניין הביטחוני.

זבולון אורלב: יכול להיות, אבל בינתיים עושים פיילוט, עושים ניסוי.

זבולון אורלב: אנחנו מציעים שתעשה את הניסוי גם באחת החלקות החדשות כדי לברר עלויות וכדומה.

חנניה שחור: הבעיה בתפיסה הביטחון היא מצוינת.

חנניה שחור: ראיתי את התוכנית ואת המצגת שהיא לא מושלמת.

חנניה שחור: מה שעושים היא מצוין ולכן תקציב של 1.800 מיליון שקלים, זה טוב.

זבולון אורלב: לא.

זבולון אורלב: 1.800 מיליון שקלים הוא רק לתכנון.

חנניה שחור: זה טוב ומצוין אבל גם התכנון הוא צריך לגדול.

זבולון אורלב: הם מדברים על 50 מיליון שקלים לביצוע.

חנניה שחור: אבל אני מדבר כרגע על גידור של כל בית הקברות.

אלי שמואליאן: אני אתן תשובה לגבי הגידור.

חנניה שחור: גידור ודרכים.

חנניה שחור: יש לכם גם תוכניות לדרכים עוקפות.

אלי שמואליאן: גידור ודרכים.

אלי שמואליאן: סוגיית הגידור ידועה.

אלי שמואליאן: הרציונאל היה לתחם את כל ההר כדי למנוע את הסיפור של ונדליזם, שפיכת פסולת וכולי.

אלי שמואליאן: צריך להבין שאנחנו לא רוצים להפוך את ההר לאיזשהו מקום סטרילי במובן הזה שאף אחד לא יוכל להגיע.

אלי שמואליאן: אנחנו כן רוצים שאנשים יגיעו אבל אנחנו רוצים שאנשים יגיעו בצורה מסודרת ובצורה מבוקרת.

קריאה: הרבנות הראשית הסמיכה את הרב שמידל בנושא.

קריאה: שיעבדו איתו ושיקבלו את האישור שלו לגבי כל העבודות שנעשות בתוך בית הקברות.

קריאה: אני מציע שיתייעצו איתו בכל נושא.

זבולון אורלב: רבותיי, בעוד כשלושה חודשים אנחנו נקיים ישיבת מעקב.

זבולון אורלב: לישיבה זו נזמין עוד פעם את כל הגורמים כדי לוודא שהתוכנית הזאת מתבצעת.

קריאה: חיים מילר מבקש להודות ליושב ראש הוועדה על הזמן שהוא הקדיש והקדיש לכך גם כיושב ראש ועדת השרים לענייני ירושלים.

קריאה: אני מודה לו שהוא אחד היחידים שמקדיש זמן רב לנושא הזה.

זבולון אורלב: תודה לך.

זבולון אורלב: רבותיי הישיבה נעולה.